Euphrasie Kouassi Yao Ivorian

Euphrasie Kouassi Yao (yo gape a bidiwang Yao Kouassi, o belegwe ka 18 Moranang 1964) [ 1] ke radipolotiki wa kwa Ivory Coast, yo jaanong jaana e leng mogakolodi yo o kgethegileng wa ga moporesidente Alassane Ouattara yo o ikarabelelang ka bong. O ne gape a direla jaaka Tona ya Tsweletso ya Basadi, Lelapa le Tshireletso ya Bana, le jaaka modulasetulo wa UNESCO mo komiting ya bone ya Metsi, Basadi le go Tsaya Ditshwetso.

 Botshelo jwa gagwe 
Kouassi Yao o na le setankana sa  tsa bong le Tlhabololo go tswa kwa Université de l'Atlantique d'Abidjan kwa Cote D'Ivoire. Morwarragwe Jean Claude Kouassi le ene e ne e le tona mo pusong ya Ivory Coast.[ 2]

 Tiro ya gagwe 
Ka Ferikgong 2016, Kouassi Yao o ne a tlhophiwa go nna Tona ya Promotion de la Femme, de la Famille et de la Protection de l'Enfant (Tlhabololo ya Basadi, Lelapa le Tshireletso ya Bana) ke Tonakgolo ya nako eo Daniel Kablan Duncan. Fa a ne a le mo maemong ao, o ne a rotloetsa basadi go ikwadisa go tlhopha mo ditlhophong tsa palamente ya Ivory Coast ka 2016. O ne a tlosiwa mo tirong ka Ferikgong 2017. Ka Mopitlwe 2017, o ne a nna mogakolodi yo o kgethegileng wa Tautona Alassane Ouattara, yo o ikarabelelang ka bong. [3][5][6] O ne a tsepamisitse mogopolo mo go rotloetseng kagiso morago ga Ntwa ya Bobedi ya Selegae ya Ivory Coast, segolo thata go gopola basadi ba ba neng ba tlamela malapa a bona ka dijo ka nako ya kgotlhang.[ 7] O rotloetsa mokgatlho wa Amour, Solidarité et Audace (Lorato, Solidarité le Bopelokgale) o o kopantseng basadi ba le 15 000 ba kwa Ivory Coast ba ditso le ditumelo tse di farologaneng. Ka 2018, o ne a bua mo thelebišeneng ya Sefora TV5Monde ka tlhabololo ya basadi mo Afrika. O tshegeditse puso mo maitekong a yone a go sekisa ba ba tsayang karolo mo go kgaoleng dirwe tsa basadi tsa tsalo.[ 9]

Kwa Ivory Coast, Kouassi Yao o ne gape a dira jaaka Mookamedi wa Bosetšhaba wa Tekatekano le Tsweletso ya Bong, Mogakolodi wa Setegeniki wa Tona ya Basadi, Leloko la boto ya batsamaisi ba Ofisi ya Bosetšhaba ya Metsi a a Nwang, Mokhuduthamaga wa Bosetšhaba wa Compendium ya Bokgoni jwa Basadi, [1] le jaaka Mokhuduthamaga wa Compendium ya Bokgoni jwa Basadi ba Côte d'Ivoire. [2] O ne gape a direla UNESCO jaaka modulasetulo wa komiti ya bone ya Metsi, Basadi le go Tsaya Ditshwetso.[ 5][10]

Ka Letsatsi la Boditšhabatšhaba la Basadi la 2019, Kouassi Yao e ne e le mongwe wa basadi ba le 20 ba kwa Ivory Coast ba ba neng ba tlotliwa ke Global Platform for Enterprising Women. O ne a tlhalosiwa jaaka "mosadi yo o nang le tlhotlheletso le yo o tlhotlheletsang". Ka Sedimonthole 2021, o ne a golola buka ya Le secret d'une aventure (Sephiri sa boithabiso). [12] Buka e ne ya tlhalosa ka botlalo ditiro tsa gagwe mo pusong magareng ga 2004 le 2011.[ 13]

 Metswedi 
[1] "Euphrasie Kouassi Yao". Abidjan.net. Archived from the original on 27 August 2017. Retrieved 24 March 2019.

[2] "Présidence ivoirienne : l'ex ministre Euphrasie Yao pas encore informée de sa nouvelle nomination". Afrikipresse.fr (in French). 22 February 2017. Retrieved 24 March 2019.

[3] "Côte d'Ivoire: Après son départ du Gouvernement, Euphrasie Kouassi Yao ex ministre a été nommée à la présidence". Abidjan TV. 2017. Retrieved 24 March 2019.

[4] N'Doli, Didier (July 2016). "Côte d'Ivoire : Euphrasie Yao invite les femmes aveugles à ne pas mendier". Radiodiffusion Television Ivoirienne (in French). Retrieved 24 March 2019.

[5] "Côte d'Ivoire : Euphrasie Yao explique l'importance de la formation en ingénierie du genre". Afrique de l'Ouest (in French). 5 February 2019. Archived from the original on 9 June 2019. Retrieved 24 March 2019 – via Africa Business Agency.

[6] "Compendium des compétences féminines :Euphrasie Yao Kouassi, invite les femmes de Bouaké à se faire identifier# compendiumdescompétencesfeminines". Le Point Sur (in French). 29 October 2018. Retrieved 24 March 2019.

[7] Hala, Alakagni (14 November 2018). "Euphrasie Yao (Conseillère du Président de la République chargée du genre): Nous devons concevoir des programmes qui contribuent à la paix". Fraternité Matin (in French). Archived from the original on 24 March 2019. Retrieved 24 March 2019.

[8] "LES TÊTES D'AFFICHES DE DENISE EPOTÉ" (in French). Radio France Internationale. 27 May 2018. Retrieved 24 March 2019.

[9] "2016 Country Reports on Human Rights Practices". Government of the Ivory Coast. 3 March 2017. Archived from the original on 7 March 2017. Retrieved 24 March 2019.

[10] Water, people and cooperation: 50 years of water programmes for sustainable development at UNESCO. UNESCO. December 2015. p. 192. ISBN 9789231001284. Retrieved 24 March 2019.

[11] "Journée Internationale de la Femme 2019 : Euphrasie Yao et des leaders ivoiriennes bientôt honorées en Tunisie". Linfodrome.com (in French). 23 November 2018. Retrieved 24 March 2019.

[12]"Côte d'Ivoire.Littérature : Euphrasie Yao partage ses leçons et expériences de vie dans un fascinant ouvrage" (in French). Abidjan.net. 1 January 2022. Retrieved 28 April 2022